cyanic-selkie/wikianc huggingface dataset:
Tongli
Tongli (kinesisk: 同里, pinyin: Tónglǐ) er en storkommune i byfylket Wujiang i provinsen Jiangsu. Den ligger i utkanten av storbyen Suzhou.
Amin Nikfar
Amin Nikfar (født 2. januar 1981) er en iransk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble utslått i kvalifiseringen i kulestøt.
Ida
Ida er et kvinnenavn av gammelsaksisk opphav og betyr den flittige eller den virksomme. Ida har tsjekkisk navnedag 15. mars, norsk og polsk navnedag 4. september og svensk navnedag 14. september.
Utbredelse
Ida var et vanlig navn i England på 1300-tallet.
Ida var noe brukt i Norge på slutten av 1800-tallet, men ble et motenavn etter bøkene, filmene og TV-serien om Emil i Lønneberget ble utgitt på 1970-tallet. I 2005 hadde omtrent 15 000 kvinner i Norge Ida som fornavn.
The Law of the North (1917)
The Law of the North er en amerikansk stumfilm fra 1917, regissert av Burton George.
Handling
Løytnant Robert Graham, som kommanderer en avdeling fra Royal Canadian Mounted Police, får beskjed om at datteren hans Edith er på vei fra London for å bo hos ham. Marie Beaubin og broren hennes, Pierre, holder til i nærheten av Grahams utpost. Marie avviser de romantiske fremskrittene til Batiste, men hun blir et lett bytte for Reginald Annesley, som også holder til ved den samme handelsposten. Når Edith dukker opp i området, blir korporal Emerson, som arbeider for Robert Graham, og Annesley snart konkurrenter om hennes gunst. Marie bestemmer seg for å bli kvitt Pierre Batiste, og gjør Emerson oppmerksom på Batiste ulovlige salg av brennevin. Emerson arresterer ham, men Batiste stikker av fra fengselet kort tid senere.
Men Annesley dreper Marie, og legger igjen et lommetørkle med Emersons initialer i nærheten av den døde kroppen hennes. Pierre oppdager snart søsterens frosne lik. Han krever rettferdighet, og presenterer lommetørkleet som bevis på at Emerson var ansvarlig for søsterens dødsfall. Etter at Emerson nok en gang har arrestert Batiste og bringer ham til utposten, blir Emerson selv arrestert for å ha myrdet Marie. Men Edith mistenker at det egentlig var Annesley som står bak Maries dødsfall, og han innrømmer hva han har gjort. Pierre, som tørster etter hevn, overhører Annesleys tilståelse og dreper ham. Edith og korporal Emerson gifter seg snart med hverandre.
Black Rock Studio
Black Rock Studio var en britisk videospillutvikler med hovedkontor i Brighton. Det ble grunnlagt i 1998 som Pixel Planet, men ble omdøpt til Climax Brighton i 1999 da det ble kjøpt opp av Climax Studios. I 2007 byttet det navn til Black Rock Studio.
Det ble lagt ned i 2011.
Mária Homolová
Mária Homolová (født 29. september 1987) er en slovakisk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 32 i bom.
Ghosts (2008)
Ghosts er en fransk novellefilm fra 2008, regissert og produsert av nordmannen Eirik Smidesang Slåen. Han skrev også manuset, som bygde på Henrik Ibsens skuespill, Gengangere, fra 1881.
Handling
Osvald Alving blir kalt hjem til familiens herregård for å ta imot sin del av familiearven. Barndomshjemmet er forlatt og mørkt. Hans mor har blitt en nervøs kvinne, som skjuler seg bak draperte gardiner hele dagen. Tydeligvis skjuler hun seg for noe der ute. Henrik, Osvalds beste venn fra barndommen, tar vare på fru Alving. Manders synes også å ha blitt en regelmessig besøkende i hjemmet og har utviklet et nært forhold til fru Alving. Herregården skjuler mange hemmeligheter og spørsmål fra fortiden. Med Osvalds tilbakekomst tvinges disse fram til overflaten.
Bionicle (videospill)
Bionicle er et 3D-plattformspill fra 2003 til GameCube, PlayStation 2, Xbox, Windows og Mac OS. Det kom også ut en versjon til Game Boy Advance. Det ble utviklet av Argonaut Games. GBA-versjonen ble utviklet av Möbius Entertainment.
Chris Mullin
Christopher «Chris» Paul Mullin (født 30. juli 1963 i Brooklyn i New York City), amerikansk basketballspiller som deltok i de olympiske leker 1984 i Los Angeles og 1992 i Barcelona.
Det var tolv nasjoner som deltok i basketballturneringen for menn. To grupper med seks lag, der de fire fremste i hver gruppe gikk videre til sluttspillet. USA vant alle fem kampene i den innledende runden. I sluttspillet vant de kvartfinalen med 78-67 over Vest-Tyskland og semifinalen med 78 – 59 mot Canada. I finalen møttes USA og Spania, en kamp som USA vant med 96-65.
Åtte år senere, under Sommer-OL 1992 i Barcelona, vant han en ny olympisk gullmedalje med det amerikanske basketball-laget som fikk navnet Dream-Team.
William Lind
William Lind (født 12. februar 1985) er en svensk orienteringsløper som konkurrerer for den svenske orienteringsklubben Malungs OK Skogsmårdarna og det svenske landslaget.
Karriere
William Lind har representert det svenske landslaget under VM i orientering i 2010, 2011, 2015 2016 og 2017. Hans beste individuelle resultat i verdensmesterskapssammenheng er 3.plass og bronsemedalje fra langdistansen i estiske Tartu i 2017. I EM i 2014 i portugisiske Palmela ble Lind nummer seks på langdistansen. Han var med på Sveriges lag som tok bronse på VM-stafettene i 2016 og 2017. Fra Verdenscupen i orientering har han fem pallplasseringer. Han ble nummer tre på et sprintløp i Norge under Nordic Orienteering Tour i 2011 og tok andreplassen bak Thierry Gueorgiou i 2015-sesongens sjette verdenscupløp, en mellomdistanse i Munkedal ved Uddevalla.
William Lind vant den prestisjetunge femdagerskonkurransen O-Ringen sammenlagt i 2015. Han tok sin første verdenscupseier 1. september 2018 da han vant jaktstarten under prøve-VM i Aremark, Østfold.
Meritter
Se oversikter til høyre over medaljer fra hans karriere.
Turbinia
Turbinia var det første dampskipet i verden med dampturbin. Det ble bygget som et testfartøy i 1894. Fartøyet viste seg snart etter sjøsettingen å være det raskeste skip som til da var bygget. Skip med motordrift var på denne tiden var drevet med dampmaskin med stempler, men Turbinia var et testfartøy som skulle demonstrere at turbindrift var overlegent bedre. Hun ble demonstrert ved Spithead Navy demonstrasjonen i 1897, og satte standarden for neste generasjon av dampskip, hvorav de fleste ble drevet med dampturbin. Fartøyet er utstilt på Discovery Museum i Newcastle upon Tyne i Nord-Øst England, mens hennes opprinnelige dampmaskin er utstilt på London Science Museum.
Testfartøyet Turbinia
Charles Algernon Parsons (1854–1931) oppfant den moderne dampturbin som fungerte etter reaksjonsprinsippet i 1884. Han skjønte at turbinen kunne ha stort potensial for fremdrift av skip, og etablerte Parsons Marine Steam Turbine Company med fem medarbeidere i 1893. For å utvikle oppfinnelsen fikk han bygget testfartøyet ''Turbinia. ''Det var konstruert for å være lettes mulig og av stål. Skroget var bygget av firmaet Brown and Hood ved Wallsend on Tyne i den Nordøst-England.
Admiralitetet ble holdt informert om utviklingen, og Turbinia ble sjøsatt den 2. august 1894. til tross for suksessen med turbinen var de innledende forsøkene med selve propellen skuffende. Problemet med kavitasjon rundt propeller ble i den anledning oppdaget. Dermed ble det første kavitasjonslaboratorium konstruert for å undersøke fenomenet. Parsons' forskning førte til at han satte inn tre aksialturbiner i båten, tilknyttet hver av dem til hver sin aksel og monterte tre propeller på hver av dem. Turbinia fikk med dette totalt ni propeller. I forsøket oppnådde fartøyet en toppfart på over 34 knop (6334 kn. «Passasjerene ombord ble overbevist utover enhver tvil om at Turbinia var Charles Parsons' regjerende greyhound på Nordsjøen».
Turbinene i Turbinia drev propellene dirkete, men etter 1910 ble det vanlige i skip et gear mellom turbin og aksling. Selv etter innføringen av gear for turbiner i skip var virkningsgraden selv for store aksialturbiner fortsatt under 12 prosent. Turbinia hadde enda lavere virkningsgrad. Til tross for dette var innføring av dampturbiner en dramatisk forbedring i forhold til stempeldempemaskiner.
Uanmeldt demonstrasjon
Filmfotograf Alfred J. West (1857–1937) tok flere bilder av Turbinia mens kun kjørte i stor fart mellom de øvrige marinebåtene under demonstrasjonen. Han ble senere invitert av Sir Charles Parsons for å filme og fotografere fartøyet i Tyne og i Nordsjøen. Et av bildene som er det ikoniske bilde av Turbinia i fart.
Etter den overraskende demonstrasjon av Turbinia's overlegne hastighet og etter ytterligere demonstrasjoner for Admiralitetet, etablerte Parson Turbinia Works i Wallsend. Her ble det bygget turbiner for to av marinens destroyere, nemlig HMS Viper og HMS Cobra i 1899. Begge skipene gikk senere tapt. Selv om tapet av disse testskipene bremset innføring av turbiner, hadde Admiralitetet blitt overbevist om at dampturbiner ga overlegen maskinkraft. I 1900 seilte Turbinia til Paris og ble vist for franske tjenestemenn og deretter vist på Verdensutstillingen i Paris.
Den første turbindrevene lastebåten var et skip for Clyderuten, den het TS King Edward og ble sjøsatt i 1901. I 1906 ble det første turbindrevne av krigsskip sjøsatt med navn HMS Dreadnought (1906).
I 11. januar 1907 ble Turbinia rent i senk av en annen båt. Hun ble reparert og seilte sammen med RMS «Mauretania» (også et turbin-drevne fartøy) etter at denne store linjebåten var sjøsatt. Imidlertid oppstod tekniske problemer som forhindret Turbinia fra å følgende Mauretania nedover Tyne og ut i havet.
Turbinia settes på museum
Det ble bestemt at Turbinia skulle tas var på og hun ble tatt på land i 1908. Styret i Parsons Marine Steam Turbine Company bestemte i 1926 at hun skulle doneres til London Science Museum. Turbinia ble kuttet i to og den bakre delen, komplett med motorer og propeller, ble satt på utstilling i South Kensington-museet i London. Årsaken var at det ikke var plass til å huse hele skipet. I forreste delen ble i 1944 gitt til Newcastle Corporation og plassert på utstilling i byens Exhibition Park. I 1959 bestemte Science Museum at akterdelen av Turbinia ikke lenger skulle være utstilt. Ved hjelpe av en rekonstruert del av midtskipet ble Turbinia igjen sammenføyd og utstilt i Newcastle Municipal Museum of Science and Industry. I 1983 ble det foretatt en fullstendig rekonstruksjon av skipet.
I 1996 ble Turbinia ble flyttet til Newcastle's Museum of Science and Engineering (nå Discovery Museum) og utstilt der. Hun står oppført på listen National Historic Fleet, en liste med historiske skip i Storbritannia.
Bernardo Barrondo
I 2021 representerte han Guatemala på 50 km kappgang under Sommer-OL 2020 arrangert i Sapporo der han kom på 34. plass.
Jason Clarke
Jason Clarke (født 17. juli 1969) er en australsk skuespiller.
Karriere
Clarke har spilt små roller i flere kjente filmer, som Death Race (2008), Public Enemies (2009) og Wall Street: Money Never Sleeps (2010). Han har også vært innom TV-serier som Pizzagjengen og Home and Away.
Det kommende året har han landet en rekke store roller, som i John Hillcoats Lawless med Shia LaBeouf, Tom Hardy, Jessica Chastain, Mia Wasikowska og Gary Oldman, Kathryn Bigelows Zero Dark Thirty med Joel Edgerton, Jessica Chastain og Mark Strong, samt Baz Luhrmanns The Great Gatsby (2013) med Leonardo DiCaprio, Carey Mulligan, Tobey Maguire og Joel Edgerton.
Retura Norge
Retura Norge er en landsdekkende leverandør av avfallstjenester, stiftet i 2001 som omsetter for ca. 1,5 milliarder kroner. Retura Norge er organisert som et franchiseselskap med både kommunale og privateide selskaper som medlemmer. Retura Norge er eid av 31 selskaper innen avfallshåndtering.
Wolfgang Geldmacher
Wolfgang Geldmacher (født 21. september 1903 i Frankfurt am Main, død januar 1951) var en tysk forretningsmann, for ettertiden kjent for sitt antinazistiske arbeide i Norge under andre verdenskrig.
Bakgrunn og virke
Geldmacher hadde teknisk og økonomisk utdannelse, og begynte å arbeide i den byggetekniske bransjen. Han ble bosatt i Norge fra 1932, etter å ha besøkt landet mange ganger tidligere. I Norge drev han egen forretning i bygningsbransjen. Han var gift med den norske kvinnen Randi Eckhoff.
Geldmacher var antinazist, og før deportasjonen av de norske jødene i 1942 hadde han via de tyske forbindelsene sine fått rede på hva som var i ferd med å skje. Han satte da norske venner og motstandsfolk i gang med å advare de jøder de kunne nå.
Geldmacher ble arrestert i Oslo i 1943, men på vei til Tyskland lykkes han å hoppe av toget. Geldmacher ble avslørt av blant annet dobbeltagenten Otto Robsahm. Han gikk så i dekning som pasient på et sinnssykehus, før han klarte å ta seg til Stockholm.
Teddy Scholten
Teddy Scholten-van Zwieteren (født 11. mai 1926 i Rijswijk i Nederland, død 8. april 2010 samme sted) var en nederlandsk sangerinne. Hun vant Eurovision Song Contest for Nederland i 1959 med sangen Een Beetje (Litt). Musikken ble komponert av Dick Schallies og teksten var av Willy van Hemert.
Liv og virke
Teddy Scholtens karriere som sangerinne går tilbake til 1940-årene, da hun var den ene halvduoen som en del av duen Scholten & Van 't Zelfde, som opplevde suksess i hjemlandet. I 1945 forlovet hun seg med Henk Scholten, som hun giftet seg med året etter.
I 1950 ble hun invitert av Coca-Cola company til å opptre i et show i USAs. Hun var en av de første nederlandske popartister som opptrådte i landet.
Tabaristan
Tabaristan er en gammel region i Iran som nå tilsvarer provinsene Mazandaran og Golestan. Den strakk seg langsetter sørøst- og sørkysten til Kaspihavet og dekket et område på rundt 500 x 70 km. Geografisk sammenfaller det omtrent med det eldre Hyrkania.
På grunn av sin beliggenhet, hinsides ugjennomtrengelige fjell som skilte området fra det øvrige Iran, kunne Tabaristans herskerdynasti utvikle en stor grad av selvstyre. Dette gjaldt ikke minst ziyaridene (sijaridene), som hersket fra 928 til 1090 e.Kr.
Området tilhørte i lang tid mederne, et folk som var nært beslektet med perserne. De tilhørte, gjennom et vennskapsforbund med kong Kyros II og akamenidenes verdensrike som Kyros etablerte i år 570 f.Kr.
Teddy Scholten
Liv og virke
Under Eurovision Song Contest 1959 i Cannes ble hun nok en gang vinner. Med 21 poeng kom hun på førsteplass foran bidragene til Storbritannia og Frankrike. Vinnersangen, som ble spilt inn i to versjoner på nederlandsk, oppnådde en fjerdeplass på de nederlandske salgslistene. Teddy Scholten ga også ut sangen på tysk («Sei ehrlich»), fransk («Un p'tit peu»), svensk («Om våren») og italiensk («Un poco»). Sistnevnte versjon nådde en 13.-plass på de italienske listene.
Tabaristan
Tabaristan delte i stor grad skjebne med naboprovinsen Gilan i vest. I perioden 1723–1736 lå begge under Russland. I 1921 omfattet Den iranske sovjetrepublikk både Gilan og Tabaristan.
Litteraturåret 1810
Litteraturåret 1810 er en oversikt over utgivelser, hendelser, prisvinnere og avdøde personer med tilknytning til litteratur i 1810.
Pekka Yli-Niemi
Pekka Yli-Niemi (født 8. juli 1937 i Åbo, død 8. november 1963 i Mariehamn) var en finsk skihopper. Hans kanskje beste internasjonale prestasjon var 9.-plassen sammenlagt i den tysk-østerrikske hoppuka 1962/63, der han greide 7.-plass i Garmisch-Partenkirchen 1. januar 1963 som beste enkeltresultat. I 1957 ble han nummer 2 i juniorklassen i Holmenkollen, etter Veikko Kankkonen. Han vant det internasjonale hopprennet i Rovaniemi i 1962 og tok andreplass samme sted i 1959.
Masayuki Kishida
Masayuki Kishida (født 24. november 1985) er en japansk svømmer.
Pekka Yli-Niemi
Yli-Niemi omkom i en flyulykke ved Mariehamn på Åland 8. november 1963. Han var styrmann på Aero O/Ys flygning fra Helsingfors til Mariehamn. 22 av de 25 ombord omkom i ulykken.
Masayuki Kishida
Han representerte Japan under Sommer-OL 2008 i Beijing, hvor han ble utslått i forsøkene på 100 meter butterfly.
Pulverkaffe
Pulverkaffe er kaffe som blir laget ved å løse opp kaffepulver i kokende vann. Pulveret er lagd på fabrikker ved at ferdiglaget kaffe blir tørket inn til pulver, enten ved å frysetørke kaffen, det vil si å fryse kaffen under særdeles lav tempertaur og deretter å fjerne vannet (isen) ved hjelp av sublimasjon i vakuum, eller ved å spraytørke kaffen, det vil si å spre den flytende kaffen ut i et kammer gjennom dyser under høyt trykk og tørke alle de ørsmå dråpene til pulver ved hjelp av varm luft. Slikt kaffepulver holder seg bedre under lagring enn malte kaffebønner.
Pulverkaffen ble oppfunnet i 1901, men ble ikke kjent og tatt alminnelig i bruk før bedriften Nestlé lanserte sin pulverkaffe i 1938.
Pike med hvit ball
Pike med hvit ball er en norsk novellefilm fra 1965 i regi av Rolf Clemens. Manuset ble skrevet av Sten Rune Sterner. Pike med hvit ball var det norske bidraget i 4x4, som bestod av fire novellefilmer fra Norden. Piken med hvit ball blir spilt av Kari Øhrn Geelmuyden
Handling
Den tolv år gamle jenta Vibeke treffer sin yngre venninne Kari i parken. Kari overrekker henne en lapp fra Vibekes hemmelige kjæreste, Gustav. Vibeke får låne venninnens hvite ball for 10 øre. Hun leker med den en stund til den havner under benken til et kjærestepar. Kari overhører samtalen mellom de to og senere en rekke samtaler mellom andre par i den store parken.
En gammel musikant dukker opp med sin fiolinkasse og hund, både i parken og på andre steder senere. I en bakgård lytter Vibeke til en eldre dame som forsøker å spille orgel. Vibeke drømmer seg vekk foran et lite speil i et parfymeri. Ved teatret Poppen opplever hun popbandet The Cool Cats og tenåringsidolet Frank Citter.
Vrba-Wetzler-rapporten
Vrba-Wetzler-rapporten, også kalt Auschwitzrapporten, er en vitnebeskrivelse fra tilintetgjørelsesleirene Auschwitz-Birkenau i det tyskokkuperte Polen som ble nedtegnet i april 1944. Den fikk stort gjennomslag, som den første utvetydige dokumentasjonen utenfor Tyskland - og utenfor de alliertes etterretningstjenester og sentrale regjeringsorganer - om den pågående jødeutryddelsen.
Auschwitzprotokollene
Auschwitzprotokollene er et sammenfattende navn på vitnebeskrivelser fra konsentrasjonsleiren Auschwitz fra 1943 og 1944, hvorav Vrba-Wetzler-rapporten er den mest kjente. Oftest er det Vrba-Wetzler-rapporten det siktes til når man taler i entallsform om «Auschwitzprotokollen».
De tre beretningene er:
Vrba-Wetzler'rapportens tilkomst
Vrba-Wetzler-rapporten ble skrevet ned for hånd i Slovakia av to slovakiske fanger, Rudolf Vrba og Alfréd Wetzler, som hadde klart å rømme fra konsentrasjonsleiren Auschwitz-Birkenau den 10. april 1944. De kom til Žilina i den daværende slovakiske republikk og satte seg i kontakt med det jødiske råd (Judenrat) i Bratislava. Der ble det sammenstilt en detaljert rapport på 32 sider om de systematiske massemord i Auschwitz og om de forberedelser som der ble gjort for de ungarske jøderns utryddelse. To andre rømlinger, Arnost Rosin og Czeslaw Mordovitz, klarte senere å nå den slovakiske grense og kunne bekrefte opplysningene fra Vrba og Wetzler i en separat rapport.
Den ungarske sionistlederen Rudolf Kastner fikk rapporten den 28. april, men han oh hans komité – som forhandlet med nazistene om et opphør av deportasjonene fra Ungarn – bestemte seg for å ikke offentliggjøre rapporten med motivet åt ikke sette i fare en slik mulig overenskomst.
Den 8. juni 1944 ble begge gruppenes beretninger gitt til Filip von Freudiger, lederen for den jødisk-ortodokse forsamling og medlem av det jødiske råd i Budapest. Han lot disse rapporter komme til de ungsrske myndigheters kunnskap.
Sveriges reaksjon på rapporten
Eksekutivkomitéen for Jøderådet i Budapest overleverte de begge «Auschwitzrapportene» på tysk til Valdemar Langlet for videre befordring til den svenske legasjon i juni 1944, og den sendte rapportene videre til utenriksdepartementet i Stockholm. Auschwitzrapportene fra Jøderådet i Budapest bestod av fire dokumenter på tysk:
Dokumentene førte til et brev fra kong Gustaf V til den ungarske riksforstanderen Miklós Horthy den 30. juni 1944, som i chiffertelegram ble oversendt til legasjonen i Budapest:
seaksjoner var også blitt gitt til Horthy fra Det internasjonale Røde Kors, kristne kirker og USA. I slutten av juni videreformidlet den sveitsiske legasjon en advarsel fra den amerikanske regjering mot å fortsette deportasjonene med beskjeden at «såfremt disse ikke innstilles umiddelbart, truer de mest alvorlige represalier».
Statssjefen Horthy svarte den svenske konge den 12. juli og det anses at han hadde inngrepet og inntil videre klart å forhindre en fortsatt deportering fra Budapest. Senere på høsten ble terroren imidlertid gjenopptatt i samband med at de ungarske nazistene (pilkorserne) tok makten i landet i midten av oktober.
Rapportens spredning til allmenheten
Opplysninger fra rapporten ble spredt til allmenheten den 15. juni 1944 i radiosendinger fra BBC. Den 20. juni publiserte New York Times den første i en serie på tre artikler om dødsleirene i Auschwirz og Birkenau baserte på rapporten. Selve rapporten fijk full spredning først da den ble publisert i sin helhet på engelsk med de øvrige rapportena den 26. november 1944 av War Refugee Board under tittelen German Extermination Camps — Auschwitz and Birkenau John W. Pehle i WRB lekket rapporten til pressen i slutten av november 1944. Washington Post brukte 3. desember 1944 overskriften genocide (folkemord) som var første gang begrepet ble brukt i en landsdekkende avis.
Michal Morvay
Michal Morvay (født 12. august 1996) er en slovakisk friidrettsutøver som konkurrerer i kappgang.
I 2021 representerte han Slovakia på 50 km kappgang under Sommer-OL 2020 arrangert i Sapporo der han kom på 41. plass.
Oldenburg (andre betydninger)
Oldenburg kan ha flere betydninger.
Stephen Sáenz
Stephen Saenz (født 23. august 1990) er en meksikansk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble utslått i kvalifiseringen i kulestøt.
Ballerup kirke
Ballerup kirke (opprinnelig Sct. Jacobs kirke) er en middelalderkirke i romansk stil i Ballerup ca. 15 km nordvest for København.
Kirken ble oppført i kampesten funnet på de omkringliggende jorder mellom 1200 og 1250, men er siden blitt endret flere ganger. Det opprinnelige flate tretak ble i begynnelsen av 1400-tallet erstattet med krysshvelvinger. I 1525 besluttet man seg for å utvide kirken mot vest med et tårn og et våpenhus. I 1885-86 fikk kirken tilføyet sakristi, sideskip og våpenhus.
Inventar
Døpefonten stammer formentlig fra kirkens oppførelse. Kummen er av skånsk sandsten, hvor det i bunnen finnes et avløp som har forbindelse til et hull nede i selve foten.
Det er ikke kjent hvordan den opprinnelige alterutsmykning har sett ut. På slutten av 1500-tallet ble det montert en treføyet altertavle med bibel- og katekismesitater. Tavlen ble tilsynelatende kassert omkring 1848, og ble gjenfunnet som delerom i en grisebinge. En av disse fløyene ses nå i Nationalmuseet. Den neste altertavlen var et maleri forestillende Kristi oppstandelse fra 1848 av Albert Küchler. Dette ble flyttet så kalkmaleriene kunne komme bedre til syne. Prekestolen er fra begynnelsen av 1600-tallet, og er i storfeltene dekorert med innskrifter fra det sene 1800-tallet. Kirkens orgel er et Bruhnorgel fra 1970 med 17 stemmer. Kirken har 200 sitteplasser.
Kalkmalerier
Kirkens eldste kalkmalerier, som kan dateres på draktene, stammer fra ca. 1250. De ses i korbuen og fremstiller Kain og Abels offer. Resten av maleriene stammer fra 1430 – 1450 og er utført av det såkalte Kongstedverkstedet. Her er bibelske motiver som Jesu' dåp, erkeengelen Sct. Michael som sloss mot dragen, helgener som blir velsignet av en ubestemt pave samt fremstilling av sjeleveiing og dobbelt forbønn m.m. Maleriene ble avdekket i 1885, og er siden blitt restaurert i flere omganger. Enkelte av maleriene var i så dårlig stand at de ikke lenger ses. De kjennes dog fra akvareller i det sene 1800-tallet.
Procambarus advena
Procambarus advena  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA. IUCN oppgir at arten finnes i delstaten Georgia, USA.
Arten hører videre under familien Cambaridae (underorden eggbærereker) blant tifotkrepser. Procambarus advena er en av anslagsvis 160 arter i slekten Procambarus.
Revsbotn
Revsbotn (nordsamisk Jáhkovuotna, kvensk: Reksivuono ) er en fjord langs kommunegrensa mellom Hammerfest og Måsøy i Finnmark. Fjorden har innløp mellom Sauneset i nord og Kråkefjellneset i sør og strekker seg 20 kilometer sørøstover til bygda Kokelv i botn av fjorden.
De største bosetningene ligger langs nordøstsida av fjorden. Slåtten er ei bygd innerst i Slåttenbukta på nordøstsida. Litt lengre inn i fjorden stikker Kvalnesklubben ut i fjorden og inn forbi her ligger den lille fjordarmen Lillefjorden og grenda Lillefjord. På sørvestsida ligger bygdene Bekkarbukt og Revsneshamn ytterst i fjorden. Disse har veiforbindelse seg i mellom, men ikke til resten av kommunen. Fjorden er 230 meter på det dypeste, like sør for Slåttenbukta.
Fylkesvei 889 går langs den indre delen av nordøstsida av fjorden ut til Slåtten.
Hisdalen naturreservat
Hisdalen naturreservat er et naturreservat i Bergen kommune, Vestland fylke. Det ble opprettet 17. desember 1999.
Ullern kirke
Ullern kirke kan vise til:
Fjordfesten
Fjordfesten er en musikkfestival som siden 2008 har blitt arrangert årlig i Badeparken like ved Park hotell i Sandefjord.
Nastassia Maratsjkowskaja
Nastassia Maratsjkowskaja (belarusisk: Настасся Марачкоўская; født 19. september 1990) er en belarusisk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 35 i bom.
Fjordfesten
Festivalen er ganske populær i Vestfold, og mennesker fra andre byer kommer for å se på Fjordfesten og ikke bare Sandefjordingene. Ordet «Fjordfesten» blir benyttet fordi Sandefjord blir ofte kalt «fjorden» av de fleste som er vokst opp i byen, og mennesker rundt om i Norge som kjenner til Sandefjord by, og «festen» fordi det er festligheter på stedet.
Kjente artister som er oppvokst i Sandefjord som også har opptrådd på festivalen er Ina Wroldsen. Sist gang hun opptrådte på Fjordfesten var i 2018.
I 2015 trakk festivalen 10,000 publikummere, med artister som Daniel Kvammen, Violet Road, Kurt Nilsen og Tomas Ledin på fredag, samt Turboneger, Ylvis, Lissie og Broiler på lørdag.
Christophe Lebon
Christophe Lebon (født 8. november 1982) er en fransk svømmer.
Han representerte Frankrike under Sommer-OL 2008 i Beijing, hvor han ble utslått i forsøkene på 100 meter butterfly.
Brasil under VM i friidrett innendørs 1987
Brasil deltok i VM i friidrett innendørs 1987 fra 6. til 8. mars 1987 i Indianapolis, Indiana i USA.
Giro di Lombardia 1994
Il Lombardia 1994 var et sykkelritt som ble arrangert i regionen Lombardia i Italia i 1994.
Roland Vila
Roland Vila (født 6. mai 1949, død 15. mai 1998) var en katalansk/fransk forfatter som arbeidet i Sverige.
Hans første bok Vi skiter i Godot som han skrev sammen med Pierre Guillet de Monthoux ble utgitt i 1981. Bokens tittel refererer til det kjente teaterstykket Mens vi venter på Godot skrevet av Samuel Beckett. Roland skrev politiske og selvbiografiske bøker.
Hans andre bok Gugus band er en selvbiografi som handler om hans tid som gutt på en internatskole i Frankrike.
Roland hadde en stor interesse for språk, noe som merkes i bøkene hans der han eksperimenterer kontinuerlig med det svenske språket. Det finnes også flere katalanske, franske og spanske fraser i hans bøker.
Hans tredje bok, Anarki till vardags er en politisk bok som har blitt benyttet i undervisningsammenheng i svenske skoler.
Verdigris River
Verdigris River er en sideelv til Arkansas River. Den ligger i det sørøstlige Kansas og i det nordøstlige Oklahoma i USA. Elven er cirka 451 km lang. Elven går via Arkansas.
Roland Vila
Vila er ikke oversatt til norsk.
Verdigris River
Verdigris-elven blir dannet i nærheten av Madison i Kansas ved konvergens av to korte bekker som har sitt utspring der. Elven renner hovedsakelig sørover gjennom hele kursen sin. Sør for byen Coffeyville, går elven Oklahoma River. Verdigris blir en del av Arkansas River, nær byen Muskogee, ca en kilometer oppstrøms for munningen av Neosho River.
Elva er nevnt i memoarene til oppdagere som Zebulon Pike i 1806 og Thomas Nuttall i 1818, og på grunn av den store handelen med pels i dette området hadde mange handelsstasjoner elven langs ruten sin. Navnet Verdigris er avledet fra de spanske ordene Verde, som betyr «grønn» og Gris, som betyr grå på spansk. I traktaten av 1834 med cherokee-indianerne blir Verdigris-elven navngitt som en del av grensen til deres land.
Byer som ligger i nærheten av Verdigris River opplevde i juli 2007 en stor flom som kom fra denne elven. Dammer som ble bygget av US Army Corps of Engineers skulle forhindre fremtidige flommer for byene i nærheten av Verdigris River. Byggingen av dammer førte til at Verdigris-elven dannet Toronto Lake nær byen Toronto i Kansas og innsjøen Oologah Lake nær byen Oologah i Oklahoma.
Néstor Pitana
2014
=== 2018 ===
Procambarus brazoriensis
Procambarus brazoriensis  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepser. Procambarus brazoriensis er en av anslagsvis 160 arter i slekten Procambarus.
Sherine El-Zeiny
Sherine El-Zeiny (født 23. februar 1991) er en egyptisk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 53 i bom.
NM i styrkeløft 1986
Norgesmesterskapet i styrkeløft 1986 ble arrangert i Sande i Vestfold 14. mars. Arrangør var Sande KK.
Kongepokalen ble vunnet av Kjell Johansen.
Addison Teague
Addison Teague er en amerikansk lydklipper og lydmikser.
Teague jobber for Skywalker Sound, og ble nominert til Oscar for beste lydmiks for Tron – Legacy (2010).
Alon Mandel
Alon Mandel (født 23. august 1988) er en israelsk svømmer.
Han representerte Israel under Sommer-OL 2008 i Beijing, hvor han ble utslått i forsøkene på 100 meter butterfly.
Göksu Üçtaş
Göksu Üçtaş (født 30. august 1990) er en tyrkisk turner som spesialiserer seg i apparatturn. Under Sommer-OL 2012 i London representerte hun landet sitt, der hennes beste resultat var nummer 77 i bom.
HAT-P-11b
HAT-P-11b, også kalt Kepler-3b, er en eksoplanet som roterer rundt stjernen HAT-P-11 122 lysår unna i stjernebildet Svanen. Planeten ble oppdaget 2. januar 2009 og er en hot Neptun.
Eduardo Menacho
Han ble spansk mester på 10.000 meter og U23-europamester på 10.000 meter i 2021.
Ved siden av friidretten har han også konkurrert i terrengløp, og ble spansk U23-mester på terrengløp i 2021.
2015
Menacho kom på andreplass på 2000 meter hinder under det spanske U18-mesterskapet i friidrett i 2015. Han deltok også på 2000 meter hinder under Ungdoms-VM i friidrett 2015, men nådde ikke finalen der. Under Sommer-EYOF 2015 (European Youth Olympic Festival) kom han på fjerdeplass på 2000 meter hinder.
2016 - 2017
Under det spanske U18-mesterskapet i friidrett i 2016 kom han på fjerdeplass på 2000 meter hinder. I 2017 kom han på niendeplass på 3000 meter hinder under det spanske juniormesterskapet i friidrett.
2018
Under det spanske juniormesterskapet innendørs i 2018 kom Menacho på sjuendeplass på 3000 meter. Han kom på andreplass på 5000 meter under det spanske juniormesterskapet i juni, og ble tatt ut til å delta i U20-VM i friidrett 2018, der han kom på 15.-plass på 10.000 meter. Han deltok i Valencia halvmaraton i oktober, og kom der på 55.-plass.
2019
Han kom på niendeplass på 3000 meter under det spanske U23-mesterskapet i friidrett innendørs 2019. Under det spanske U23-mesterskapet i friidrett utendørs kom han på tiendeplass på 3000 meter hinder. Han løp Valencia halvmaraton i oktober, og kom denne gangen på 63.-plass.
2020
Den 15. februar 2020 vant Menacho 3000 meter under det spanske U23-mesterskapet i friidrett innendørs. Under det spanske U23-mesterskapet utendørs kom han på tredjeplass på 5000 meter og sjetteplass på 3000 meter hinder.
2021
Han forsvarte gullet sitt fra 2020, da han på nytt vant 3000 meter under det spanske U23-mesterskapet i friidrett innendørs i 2021. Utendørs deltok han i Spansk mesterskap på 10 000 meter 2021 i Torrevieja i april, og vant dette mesterskapet med tiden 29:20,82, som var ny personlig rekord. Han deltok i spansk U23-mesterskap i friidrett, og kom der på sjetteplass på 5000 meter og sjuendeplass på 3000 meter hinder.
Den 8. juli vant han 10.000 meter under U23-EM i friidrett 2021, med ny personlig rekord på 29:14,92.
Climax Studios
Climax Studios er en britisk videospillutvikler som ble grunnlagt i 1988. Det har blant annet utviklet Sudeki, Silent Hill: Origins, Silent Hill: Shattered Memories og Crackdown 3.
Keywords Studios kjøpte opp selskapet i 2021.
Sudeki
Sudeki er et action-rollespill fra 2004 til Windows og Xbox som ble utviklet av Climax Studios.
Argonaut Games
Argonaut Games var en britisk videospillutvikler. Det ble grunnlagt i 1982, og var blant annet med på å utvikle Starwing til SNES.
Det ble lagt ned i 2004.
Procambarus blandingii
Procambarus blandingii  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepsene. Procambarus blandingii er en av anslagsvis 160 arter i slekten Procambarus.
Den Lille Nøttefabrikken
Den Lille Nøttefabrikken er en merkevare for blandinger av nøtter og tørka frukt. Det ble etablert av Bjørn Holmsen på Hauketo i Oslo i 1999. Han hadde da solgt selskapet sitt Nøttolf. Den Lille Nøttefabrikken ble kjøpt av Brynild Gruppen i 2003, og produksjonen flytta til Fredrikstad i 2006.
Jacob Vargas
Jacob Vargas (født 18. august 1971) er en meksikanskfødt amerikansk skuespiller.
Karriere
Vargas er kjent for sin rolle i Oscar-favoritten Traffic (2000) av Steven Soderbergh, med blant andre Benicio Del Toro, Michael Douglas, Don Cheadle, Topher Grace og Catherine Zeta-Jones. Han har også spilt i Get Shorty (1995), Flight of the Phoenix (2004), Jarhead (2005) og Death Race (2008).
Giro di Lombardia 1993
Il Lombardia 1993 var et sykkelritt som ble arrangert i regionen Lombardia i Italia i 1993.
Oksfjorden (Nordreisa)
Oksfjorden (kvensk: Aksuvuono, nordsamisk: Ákšovuotna) er en fjordarm på østsida av Reisafjorden i Nordreisa kommune i Troms. Fjorden har innløp mellom Årneset i nord og Klubben i sør og strekker seg fem kilometer østover til Oksfjordbotn. Like sørvest for Klubben går Straumfjorden sørover.
Bygdene Arneng og Hamn ligger på nordsida av fjorden. På sørsida er det bare spredte bosetninger.
E6 går langs sørsida av fjorden inn til Oksfjordbotn, mens Fv359 går langs nordsida.
På russisk har stedet blitt kalt Okši Guba.
Ray Charles
Ray Charles Robinson sr. (født 23. september 1930 i Albany i Georgia i USA, død 10. juni 2004 i Beverly Hills i California) var en amerikansk sanger, pianist, komponist og bandleder.
Kleopatra (andre betydninger)
Kvinnenavn
Flere kvinner som tilhørte Ptolemeerdynastiet i Egypt het Kleopatra. Flere av disse var regenter, og av disse er den siste den mest berømte.
Svájppá
Svájppá er et fjell vest i Arjeplog kommune i Norrbottens län i Sverige.
Ray Charles
Bakgrunn
Ray Charles hadde en meget hard barndom, og det ble verre da han som 15-årig ble foreldreløs. Han gikk på skole for døve og blinde.
Musiker
Da han gikk ut av skolen begynte han å spille i en rekke forskjellige band i Florida. Han forkortet navnet sitt da han startet i underholdningsindustrien for ikke å bli forvekslet med den berømte bokseren Sugar Ray Robinson. I 1948 flyttet han til Seattle hvor han dannet bandet McSon Trio som kom til å hete Maxine Trio senere.
I 1965 ble han stoffri etter å ha brukt heroin i tjue år. Ray Charles var gift to ganger og fikk i alt tolv barn med ni kvinner.
Han var en stilskapende pioner innen soulmusikken som blandet rhythm and blues med jazz, country, rock, gospel- og popmusikk og dermed påvirket musikere i de fleste populærmusikalske sjangre. Blant hans største musikalske suksesser er slagere som «I've Got a Woman» (1955), «What'd I Say» (1959), «Georgia On My Mind» (1960), «I Can't Stop Loving You» (1962), «Hit the Road Jack» (1961), «Don't Set Me Free» (1963), «Unchain My Heart» (1964), «Crying Time» (1966) og «Let's Go Get Stoned» (1966).
I 2004 kom spillefilmen Ray som handler om livet hans. Ray Charles fikk aldri anledning til å oppleve den ferdige versjonen før han døde. I 1982 ble Charles valgt inn i Blues Hall of Fame, og i 1986 i Rock and Roll Hall of Fame. Han fikk også en stjerne på Hollywood Walk of Fame.
Ray Charles har også spilt i action-komedien The Blues Brothers (1980).
Diskografi (utvalg)
Album (topp 30 på Billboard 200)
Singler (topp 10 på Hot R&B / Hip-Hop Songs)
Luiza Galiulina
Luiza Galiulina (født 23. juni 1992) er en usbekisk turner som spesialiserer seg i apparatturn. Under Sommer-OL 2012 i London skulle hun egentlig representere landet sitt, men ble tatt for doping like før mesterskapet.
Nathaniel Seiler
Nathaniel Seiler (født 6. april 1996) er en tysk friidrettsutøver som konkurrerer i kappgang.
I 2021 representerte han Tyskland på 50 km kappgang under Sommer-OL 2020 arrangert i Sapporo der han kom på 42. plass.
Sam Perkins
Samuel «Sam» Perkins (født 14. juni 1961 i Brooklyn i New York) er en amerikansk basketballspiller som deltok i de olympiske leker 1984 i Los Angeles. Perkins ble olympisk mester i basketball under Sommer-OL 1984 i Los Angeles. Han var med på det amerikanske laget som vant basketballturneringen for menn foran Spania og Jugoslavia.
Det var tolv nasjoner som deltok i basketballturneringen for menn. To grupper med seks lag, der de fire fremste i hver gruppe gikk videre til sluttspillet. USA vant alle fem kampene i den innledende runden. I sluttspillet vant de kvartfinalen 78-67 over Vest-Tyskland og semifinalen 78–59 mot Canada. I finalen møttes USA og Spania, en kamp som USA vant med 96-65.
Theatrum Orbis Terrarum
Theatrum Orbis Terrarum («Verdensteateret») er et kartverk av den flamske kartografen Abraham Ortelius som anses for å være det første moderne atlaset. Det ble trykket første gang i Antwerpen den 20. mai 1570 og besto av 70 kart i dobbeltfolio utført i kobberstikk av illustratøren Frans Hogenberg sammen med tekster på totalt 53 ark bundet sammen i bokform. Innen slutten av 1572 kom verket ut i tre latinske utgaver, i tillegg til en hollandsk, en fransk og en tysk utgave.
Ortelius tegnet ingen kart selv; hans arbeid gikk ut på å samle inn allerede eksisterende kart som han så klistret opp på vev, fargela og solgte. Denne virksomheten viste seg å være så lønnsom at den resulterte i flere reiser verden over for å finne de beste karteksemplarene som til slutt ble samlet i Theatrum.
Atlaset henvises ofte til som sammenfatningen av 1500-tallets kartografi. Ortelius føyde til en kildefortegnelse (Catalogus Auctorum) med navnene på de opprinnelige opphavsmennene til kartene, navn som ellers ville vært helt ukjente.
Theatrum ble til på en tid da den europeiske kartproduksjonen flyttet seg fra Italia til Antwerpen der Ortelius var virksom. Flere kartbøker hadde blitt produsert tidligere, mye på grunn av alle de nye oppdagelsene som særlig de portugisiske oppdagelsesreisende gjorde verden over, men disse var av en annen type enn Ortelius' atlas. Ofte besto de av beskrivende tekster eller bare veggkart bundet sammen til samlende verk. Ingen av dem samlet kartene i et likeartet trykkformat der kart og tekst ble forent for å skape en større sammenheng. Ortelius la like stor vekt på alle elementer av kartene og de tilhørende tekstene.
Rockstar Leeds
Rockstar Leeds er en britisk videospillutvikler med hovedkontor i Leeds. Selskapet ble grunnlagt i 1997 som Möbius Entertainment, men ble kjøpt opp av Rockstar i 2004.
Douglas Lennox-Silva
Douglas Lennox-Silva (født 10. april 1987) er en puertoricansk svømmer.
Han representerte Puerto Rico under Sommer-OL 2008 i Beijing, hvor han ble utslått i forsøkene på 100 meter butterfly.
Messier 71
Messier 71 (også kjent som M71 eller NGC 6838) er en kulehop i stjernebildet Pilen. Den ble oppdaget av Philippe Loys de Chéseaux i 1746 og inkludert av Charles Messier i hans katalog over kometlignende objekter i 1780. M71 ble også bemerket av Köhler ved Dresden rundt 1775. Hopen ligger rundt 12,000 lysår unna jorden og strekker seg ca. 27 lysår i diameter.
Mabou Mines DollHouse
Mabou Mines FollHouse er en fransk-amerikansk film fra 2009, regissert av Lee Breuer. Henrik Ibsens skuespill Et dukkehjem (1881) ble adaptert av Breuer og Maude Mitchell.
En postmodernistisk, feministisk utgave av Ibsens klassiker, der menn - kortere enn gjennomsnittet - spiller de mannlige rollene og kvinner - høyere enn gjennomsnittet - spiller de kvinnelige rollene.
Den hadde premiere i Frankrike 18. mars 2009.
Handling
Nora, som har vært en pen, forkjælt og beskyttet dukke helt fra barndommen, har nå blitt en bedårende liten lerkefugl. I ektemannen Torvalds øyne er Nora bestandig lystig og glad.
Hun danser, ler og synger og fyller hjemmet med barnlig glede. Bak den sjarmerende og feminine overflaten skjuler det seg en viljesterk personlighet, som er rede til å ofre alt for kjærligheten. Mer følsom for hjertets krav enn for fornuftig tale klamrer Nora seg til den håpløse drømmen om en gjensidig idyll, som kan overstige sosiale konvensjoner og den etablerte orden. I 1870-tallets Norge, hvor man må være hustru og mor framfor å være kvinne, virker slike forhåpninger som tomme løfter.
Uansett om Noras feil ble begått av kjærlighet, kan ikke Torvald tilgi henne den skammen som fra nå av truer familien. Nora, som febrilsk ventet på at «det vidunderlige» skulle skje, flykter stillferdig [og] for sin egen helse, noe som ikke ligner henne.
Pavel Lyzhyn
Pavel Lyzhyn, belarusisk Павел Канстанцінавіч Лыжын - Pavjel Kanstantsinavitsj Lyzjyn (født 24. mars 1981) er en belarusisk friidrettsutøver som konkurrerer i kulestøt. Han representerte landet sitt under Sommer-OL 2012 i London, der han ble nummer 8 i kulestøt.
Dinagat Islands
Dinagat Islands er en provins rett nord for nordøstre Mindanao i Filippinene. Den ligger i regionen Caraga og består av Dinagatøya og noen mindre øyer. Innbyggertallet beregnes til om lag 120 000 (2006) på et areal på 802 km². Administrativt hovedsete er San Jose.
Cycloleberis priacanthus
Cycloleberis priacanthus er en art av slekten Cycloleberis i familien Cylindroleberididae som er den ene av fem familier innenfor ordenen Myodocopida, under klassen av muslingkreps som er små krepsdyr. Denne familien har 23 slekter og 70 arter. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Dinagat Islands
Provinsen ble opprettet mot slutten av 2006 og var tidligere en del av provinsen Surigao del Norte. Den bestod av syv kommuner. I 2010 ble Dinagatøyene atter forent med provinsen Surigao del Norte. Men i 2012 reverserte filippinsk høyesterett dette, slik at Dinagat Islands er blitt provins igjen.
Cycloleberis priacanthus
Gruppen Cylindroleberididae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Procambarus contrerasi
Procambarus contrerasi  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepsene. Procambarus contrerasi er en av anslagsvis 160 arter i slekten Procambarus.
Adam Sioui
Adam Sioui (født 10. mai 1982) er en canadisk svømmer.
Han representerte Canada under Sommer-OL 2008 i Beijing, hvor han ble utslått i forsøkene på 100 meter butterfly.
Gliese 436 b
Gliese 436 b er en eksoplanet som roterer rundt den røde dvergen Gliese 436 33,1 lysår unna i stjernebildet Løven. Planeten ble oppdaget i august 2004 og er en hot Neptun.
Kristall Máni Ingason
Rosenborg
Den 6. august 2022 fikk han sin Eliteserie-debut for Rosenborg mot.
Den 28. august 2022 scoret han sine to første Eliteserie-mål for Rosenborg mot.
Ruslan Glebov
Ruslan Glebov (født 28. januar 1987 i Dnipropetrovsk) er en ukrainsk orienteringsløper som representerer den svenske orienteringsklubben OK Ravinen.
Karriere
Glebov debuterte i VM i orientering som 21-åring i 2008. Han fikk med seg 26.plass fra langdistansen i sitt første store mesterskap. I Italia i 2015 var han med på det ukrainske laget som ble nummer fem på sprintstafetten i Venezia. Han ble nummer 12 på langdistansen under VM i skotske Inverness i 2015.
Under VM i Latvia i 2018 tok Glebov sin første internasjonale mesterskapsmedalje på seniornivå. Hans beste individuelle resultat i verdensmesterskapssammenheng oppnådde han 11. august 2018 tok han sølv på VM langdistanse, kun slått av nordmannen Olav Lundanes. Glebov ble nummer 5 på langdistansen under VM i orientering 2019 i Østfold, Norge.
Stanwatkinsius
Stanwatkinsius er en slekt av biller som hører til familien praktbiller (Buprestidae).
Messier 73
Messier 73 (også kjent som M73 eller NGC 6994) er en asterisme bestående av fire stjerner i stjernebildet Vannmannen. M73 ble oppdaget av Charles Messier 4. oktober 1780, som opprinnelig beskrev den som en hop av fire stjerne med noe tåketrekk. Senere obeservasjoner utført av John Herschel støttet imidlertid ikke dette. Herscel stilte også spørsmålstegn ved betegnelsen av M73 som en hop, men inkluderte den likevel i sin katalog over hoper, tåker og galakser. Også John Dreyer inkluderte M73 da han satte sammen New General Catalogue.
Stanwatkinsius
Utseende
Små (gjerne 5 - 6 millimeter), avlange, metallisk skinnende praktbiller. Oversiden er fint hårete. Hodet er kort og bredt. Oversiden er fint og tett punktert. Pronotum er rundet, dekkvingene nokså jevnbrede.
Levevis
I alle fall noen av artene er knyttet til trær i slektene Casuarina og Allocasuarina (jerntrefamilien), andre kan finnes på bladene av busker eller trær i slektene Grevillea eller Hakea (proteafamilien).
Utbredelse
Slekten er utbredt i Australia.
Systematisk inndeling
Artene har tidligere vært plassert i slekten Cisseis.
Gunnar Lange
Gunnar Anfin Lange (1855–1915) var en norsk landmåler som ble kartograf i Sør-Amerika og professor.
Han var fra Oslo, sønn av korpslege Tycho Didrik Castberg Lange (1823–81) og Johanne Young (1833–91). Faren var av slekten Lange mens moren var datter av kjøpmann Young i Christiania.